
SERVICIUL LOCUINȚE ȘI PREEMȚIUNI
Nr. SC2022-22435/12.09.2022
 ____________________________________________________________________


                    Bd. C.D. Loga nr. 1, Timişoara, tel: +40 256 – 408.383, e-mail simona.balan@primariatm.ro 

RAPORT DE SPECIALITATE

privind aprobarea Listei solicitanților care au acces la locuință, a Listei persoanelor care nu au acces la locuință și a Listei de prioritate, în soluționarea cererilor și în repartizarea locuințelor construite de către Agenția Națională pentru Locuințe în municipiul Timișoara, destinate închirierii în mod exclusiv specialiștilor în sănătate 
Având în vedere Referatul de aprobare al proiectului de hotărâre al Primarului Municipiului Timișoara și Proiectul de hotărâre privind aprobarea Listei solicitanților care au acces la locuință, Listei solicitanților care nu au acces la locuință precum și a Listei de prioritate, în soluționarea cererilor și în repartizarea locuințelor construite de către Agenția Națională pentru Locuințe în municipiul Timișoara, destinate închirierii în mod exclusiv specialiștilor în sănătate 
Facem următoarele precizări:
Prin HCLMT nr.47/22.02.2022 s-au aprobat criteriile pentru stabilirea ordinii de prioritate în soluționarea cererilor și în repartizarea locuințelor construite de către Agenția Națională pentru Locuințe în municipiul Timișoara, destinate închirierii în mod exclusiv specialiștilor în sănătate.

Prin Dispoziția Primarului Municipiului Timișoara nr.453/12.04.2021 a fost constituită Comisia de analiză a dosarelor depuse de petenți în vederea repartizării unei locuințe realizate de către ANL, destinate închirierii exclusiv pentru tineri specialiști în sănătate, având ca anexă Regulamentul de lucru al comisiei.
La data de 11.05.2022  a fost semnat Procesul verbal de recepție la terminarea lucrărilor privind execuția lucrărilor de construcții aferente investiției : locuințe pentru tineri, destinate închirierii, specialiști în sănătate – strada Ion Ionescu de la Brad nr.1/E, etapa I, cu 30 unități locative.

La data de  22.06.2022 s-a semnat protocolul de predare primire al obiectivului de investiții, urmând a se proceda la predarea efectivă a acestuia.
Astfel, în considerarea prevederilor art. 15 din HG nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, la data de 23.08.2022 s-a întrunit Comisia de analiză a dosarelor depuse de petenți în vederea repartizării unei locuințe realizate de către ANL, destinate închirierii exclusiv pentru tineri specialiști în sănătate și s-a constatat că din cele 57 de persoane/familii care au depus cerere de repartizare a unei locuințe, doar 30 au depus confirmarea că în prezent mai îndeplinesc criteriile de acces la locuință.
Comisia a analizat documentele depuse de fiecare petent în parte, a întocmit Fișa solicitantului de locuință ANL și a acordat punctajele în conformitate cu HCLMT nr.47/22.02.2022 întocmind Fișa de calcul a punctajului total conform pct. B. ’’Criterii de ierarhizare stabilite prin punctaj” și pct. C ’’Criterii specifice” din cadrul “Criteriilor pentru stabilirea ordinii de prioritate în soluționarea cererilor de locuințe și în repartizarea locuințelor destinate închirierii specialiștilor din sănătate, în municipiul Timișoara.
Ca urmare s-au întocmit, la data de 23.08.2022 s-a întocmit un proces verbal – anexă la prezentul referat- și Lista persoanelor care au acces la locuință, Lista persoanelor care nu au acces la locuință și Lista de prioritate.
În conformitate cu Hotărârea de Guvern nr.962/2001 cu modificările și completările ulterioare și Regulamentul de lucru al Comisia de analiză a dosarelor depuse de petenți în vederea repartizării unei locuințe realizate de către ANL, destinate închirierii exclusiv pentru tineri specialiști în sănătate, anexa la Dispoziția Primarului nr. 453/12.04.2021,  Lista solicitanților care au acces la locuință, Lista solicitanților care nu au acces la locuință și Lista de prioritate, se supun aprobării Consiliului Local, după care se dau publicității, prin afișare la avizierul și pe site-ul Primăriei Municipiului Timișoara.

Contestațiile cu privire la stabilirea accesului la locuințe, la acordarea priorităților în soluționarea cererilor, precum și la repartizarea locuințelor, vor putea fi depuse în termen de 7 zile de la afișarea listelor.

Contestațiile vor fi adresate Primarului Municipiului Timișoara și vor fi soluționate în termen de 15 zile de la primire de către o comisie de soluționare a contestațiilor numită prin dispoziția Primarului.

listaAvând în vedere cele prezentate, precum și prevederile legale, apreciem că ” Proiectul de hotărâre privind aprobarea Listei solicitanților care au acces la locuință, Listei solicitanților care nu au acces la locuință, a Listei persoanelor care nu au acces la locuință și a Listei de prioritate, în soluționarea cererilor și în repartizarea locuințelor construite de către Agenția Națională pentru Locuințe în municipiul Timișoara, destinate închirierii în mod exclusiv specialiștilor în sănătate” îndeplinește condițiile pentru a fi supus dezbaterii și aprobării plenului consiliului local.

